Aabel
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Aabel er en norsk slekt med navn fra gården Åbel i Birkenes, Agder. Slektens første kjente mann, Jens Bentsson (ca. 1565–ca. 1645) på Østre Foss i Tveit, var far til lensmann i Birkenes Knud Jensson Hauge (1590–1677). To grener av slekten stammer fra hans sønner Guttorm Knudsson Foss (1626–1697), som ble stamfar for den eldre grenen gjennom sønnen Guttorm Guttormsson Aabel (ca. 1675–1733), og lensmann Ole Knudssøn Aabel (1629–1688), som ble stamfar for den yngre grenen.
Guttorm G. Aabels sønnesønn, sogneprest i Aurland Ole Jenssen Aabel (1757–1852), var far til prost Peder Pavels Aabel (1795–1869), som igjen var far til distriktslege på Toten, forfatteren Morten Andreas Leigh Aabel (1830–1901). Han var far til skuespilleren Hauk Erlendson Aabel (1869–1961), som igjen var far til skuespillerne Per (egentlig Peter Pavels) Aabel (1902–1999) og Andreas Aabel (1911–1948). Les mer i Store norske leksikon Birkenes genealogi